लखनऊ. गैंगरेप और सेक्सुअल एब्यूज के आरोपी कैबिनेट मंत्री गायत्री प्रसाद प्रजापति का गनर अब पुलिस की गिरफ्त में आ चुका है। पुलिस का कहना है कि आरोपी को गिरफ्तार किया गया है, जबकि आरोपी पुलिस के दावों को झूठा बताते हुए खुद को सरेंडर करने की बात कह रहा है। इस बीच पुलिस के साथ गौतमपल्ली थाने पहुंचा आरोपी खुद को बेक़सूर बता रहा था। आरोपी ने कहा खुद को किया सरेंडर...
- सुप्रीम कोर्ट के आदेश के बाद 18 फरवरी को लखनऊ के थाना गौतमपल्ली में परिवहन मंत्री समेत 7 लोगों के खिलाफ गैंगरेप और सेक्सुअल एब्यूज का मुकदमा दर्ज किया गया था।
- इसके साथ ही पाक्सो एक्ट की धाराओं में भी आरोपियों के खिलाफ मुकदमा दर्ज किया गया था। इस बेच मुकदमा दर्ज होने और पीड़ितों के बयान होने तक सभी आरोपी फरार थे।
- पुलिस आरोपी मंत्री समेत सभी की गिरफ़्तारी के लिए लखनऊ से लेकर अमेठी, जालौन और कानपुर में एसटीएफ की मदद से धरपकड़ के दबिश देने की बात कर रही थी।
- इस बीच सोमवार को नाटकीय तरीके से मंत्री गायत्री प्रजापति का शैडो पुलिस लाइन में अपना सरकारी असलहा जमा करने गया था तभी वह पुलिस की गिरफ्त में आ गया।
- लखनऊ पुलिस दावा कर रही है कि आरोपी चंद्रपाल को गिरफ्तार किया गया है, जबकि आरोपी पुलिस के दावों को झूठा बताते हुए खुद को सरेंडर करने की बात कह रहा है।
- इस बीच आरोपी चन्द्रपाल ने खुद को बेकसूर बताया और मंत्री से 27 फरवरी के बाद किसी भी तरह की मुलाकात से इनकार किया है।
- गायत्री और अन्य आरोपियों के बारे में कोई भी जानकारी होने से इंकार भी करता रहा।
गायत्री समेत 7 के खिलाफ दर्ज किया गया था केस
- चित्रकूट की महिला की शिकायत और सुप्रीम कोर्ट के आदेश के बाद मौजूदा परिवहन मंत्री गायत्री प्रजापति समेत 7 लोगों के खिलाफ 18 फरवरी को गौतमपल्ली थाने में मुकदमा दर्ज कर लिया था।
- आरोपी मंत्री गायत्री प्रसाद प्रजापति, अशोक तिवारी, पिंटू सिंह, विकास वर्मा, चंन्द्र पाल, रूपेश और आशीष शुक्ला के खिलाफ अपराध संख्या 29/11 आईपीसी की धारा 376 D महिला के साथ गैंगरेप , 376/511 महिला की बेटी के साथ रेप का प्रयास, 504,506 और 3/4 पाक्सो एक्ट के तहत मुकदमा दर्ज हो चुका था।
- इसी मामले में पुलिस मंत्री के शैडो चंद्रपाल को गिरफ्तार करने की बात कह रही है। इस मामले में मंत्री समेत 6 आरोपी अभी भी फरार है।
hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva